CELEX: 62019TB0383(01)
Language: et
Date: 2020-06-16 00:00:00
Title: Kohtuasi T-383/19: Üldkohtu 16. juunil 2020. aasta määrus – Walker jt versus parlament ja nõukogu (Tühistamishagi – Vabadusel, turvalisusel ja õigusel rajanev ala – Ühendkuningriigi väljaastumine liidust – Määrus (EL) 2019/592, millega muudetakse määrust (EL) 2018/1806 – Lühiajalise viisa nõudest vabastamine vastastikuse põhimõtte alusel – Liidu kodakondsuse väidetav kaotamine – Isikliku puutumuse puudumine – Vastuvõetamatus)

17.8.2020   
            
            
               ET
            
            
               Euroopa Liidu Teataja
            
            
               C 271/38
            
         
      Üldkohtu 16. juunil 2020. aasta määrus – Walker jt versus parlament ja nõukogu
      (Kohtuasi T-383/19) (1)
      
      (Tühistamishagi - Vabadusel, turvalisusel ja õigusel rajanev ala - Ühendkuningriigi väljaastumine liidust - Määrus (EL) 2019/592, millega muudetakse määrust (EL) 2018/1806 - Lühiajalise viisa nõudest vabastamine vastastikuse põhimõtte alusel - Liidu kodakondsuse väidetav kaotamine - Isikliku puutumuse puudumine - Vastuvõetamatus)
      (2020/C 271/48)
      Kohtumenetluse keel: prantsuse
      
         Pooled
      
      
         Hagejad: Hilary Elizabeth Walker (Cádiz, Hispaania), Jennifer Ann Cording (Valdagno, Itaalia), Douglas Edward Watson (Beaumont, Prantsusmaa), Christopher David Randolph (Ballinlassa Belcarra Castlebar, Iirimaa), Michael Charles Strawson (Serralongue, Prantsusmaa) (esindaja: advokaat J. Fouchet)
      
         Kostjad: Euroopa Parlament (esindajad: D. Warin ja R. van de Westelaken), Euroopa Liidu Nõukogu (esindajad: S. Cholakova ja R. Meyer)
      
         Ese
      
      ELTL artikli 263 alusel esitatud nõue tühistada Euroopa Parlamendi ja nõukogu 10. aprilli 2019. aasta määrus (EL) 2019/592, millega muudetakse määrust (EL) 2018/1806, milles loetletakse kolmandad riigid, kelle kodanikel peab välispiiride ületamisel olema viisa, ja need kolmandad riigid, kelle kodanikud on sellest nõudest vabastatud, seoses Ühendkuningriigi väljaastumisega liidust (ELT 2019, L 103 I, lk 1).
      
         Resolutsioon
      
      
                  1.
               
               
                  Jätta hagi vastuvõetamatuse tõttu läbi vaatamata.
               
            
                  2.
               
               
                  Vajadus teha otsus Hispaania Kuningriigi ja Euroopa Komisjoni menetlusse astumise avalduste kohta on ära langenud.
               
            
                  3.
               
               
                  Hilary Elizabeth Walker, Jennifer Ann Cording, Douglas Edward Watson, Christopher David Randolph ja Michael Charles Strawson kannavad ise oma kohtukulud ning Euroopa Parlamendi ja Euroopa Liidu Nõukogu kohtukulud, sealhulgas Üldkohtus ajutiste meetmete kohaldamise menetlusega seotud kohtukulud, välja arvatud need, mis on seotud menetlusse astumise avaldustega.
               
            
                  4.
               
               
                  H. Walker, J. Cording, D. Watson, C. Randolph ja M. Strawson, parlament, nõukogu, Hispaania Kuningriik ja komisjon kannavad ise oma kohtukulud, mis on seotud menetlusse astumise avaldustega.
               
            
         (1)  ELT C 270, 12.8.2019.